ขุมทรัพย์โซโลมอน
เมื่อวานนี้ บรรดานักลงทุนประเภท “ขาเสี่ยง” พากันหอบเงินสดมากถึง 9.9 พันล้านบาท หรือ 22% ของมูลค่าตลาดรวมทั้งวัน เข้ามาเทรดหุ้นสุดฮอต GL พร้อมกับตราสารอนุพันธ์ที่โยงเข้ากับหุ้น GL ต่อเนื่องอีกวัน (อย่างหลังนี้ร้อนแรงเสียจนตลาดหลักทรัพย์ฯ ต้องออกโรงเตือนความเสี่ยงในการซื้อขายระหว่างวัน) จนราคาวิ่งขึ้นแตะเพดานเกือบ 30.00 บาท อันเป็นแนวต้านสำคัญของวัน แต่ก็ถูกแรงขายทุบลงมาติดพื้นที่ 16.60 บาท ทามกลางคำถามว่า นักลงทุนประเภทนี้ มีแรงจูงใจอะไร อยู่เบื้องหลังการผจญภัยเยี่ยงนี้ซ้ำๆ ซากๆ
16 มี.ค. 2560

พลวัต 2017 : วิษณุ โชลิตกุล
 
เมื่อวานนี้ บรรดานักลงทุนประเภท “ขาเสี่ยง” พากันหอบเงินสดมากถึง 9.9 พันล้านบาท หรือ 22% ของมูลค่าตลาดรวมทั้งวัน เข้ามาเทรดหุ้นสุดฮอต  GL พร้อมกับตราสารอนุพันธ์ที่โยงเข้ากับหุ้น GL ต่อเนื่องอีกวัน (อย่างหลังนี้ร้อนแรงเสียจนตลาดหลักทรัพย์ฯ ต้องออกโรงเตือนความเสี่ยงในการซื้อขายระหว่างวัน)  จนราคาวิ่งขึ้นแตะเพดานเกือบ 30.00 บาท อันเป็นแนวต้านสำคัญของวัน แต่ก็ถูกแรงขายทุบลงมาติดพื้นที่ 16.60 บาท ทามกลางคำถามว่า นักลงทุนประเภทนี้ มีแรงจูงใจอะไร อยู่เบื้องหลังการผจญภัยเยี่ยงนี้ซ้ำๆ ซากๆ
คนเหล่านี้ดูเหมือนจะให้ความสำคัญกับการไล่ราคาตามสัญญาณเทคนิคระยะสั้น มากกกว่าความสำคัญเรื่อง ความไม่ชัดเจนจากประเด็นที่ค้างคาไว้และยังตอบไม่หมดของผู้บริหารบริษัท กรุ๊ปลีส จำกัด (มหาชน) หรือ GL ซึ่งผู้สอบบัญชีของบริษัท ทิ้งไว้เป็นการบ้านให้มาขบคิดกันต่อไป
แมงเม่าระเริงไฟ ทั้งที่รู้ดีว่าจุดจบของเกมลากราคาหุ้นที่ไม่สมเหตุผลนั้น จะลงเอยอย่างไรไม่ใช่เรื่องแปลก สามารถคาดเดาได้ล่วงหน้าอยู่แล้ว เพราะแม้เตือนไปก็ป่วยการ
โดยสาระสำคัญ ความโปร่งใสของธุรกรรม GL ในการปล่อยเงินกู้เช่าซื้อมอเตอร์ไซค์นั้น ยังมีอีกหลายประเด็นที่ไม่ได้รับคำตอบชัดเจนจากฝ่ายบริหาร ถือว่าเป็นความไม่แน่นอนและความเสี่ยงที่นักลงทุนและผู้ถือหุ้นจะมีโอกาส “เสียค่าโง่เพิ่ม” จากธุรกรรมที่ “กำไรสูงผิดปกติ”  ซึ่งหากเรียงลำดับแล้ว จะมีดังต่อไปนี้คือ
ความไม่แน่นอนและความเสี่ยงจะรบกวนราคาหุ้นของ GL ไปอีกนานนับสัปดาห์หรือเดือนเลยทีเดียว จนกว่าจะคลี่คลาย ทำให้คนที่เชื่อว่า GL กำลังสร้าง “ขุมทรัพย์กษัตริย์โซโลมอน” ในกัมพูชา และสิงคโปร์ อาจจะเป็นมายาคติได้ทุกเมื่อ